ഇന്ത്യന് യുവാക്കളുടെ സ്വപ്നങ്ങള് നിങ്ങള് സ്വന്തമാക്കി, ഹോക്കി ടീമിനെ അഭിനന്ദനങ്ങള് കൊണ്ട് മൂടി പ്രധാനമന്ത്രി ന്യൂഡല്ഹി: നാല്പത്തിയൊന്ന് വര്ഷത്തെ ഇടവേളയ്ക്കു ശേഷം ഒളിമ്ബിക്സില് മെഡല് നേടിയ ഇന്ത്യന് ടീമിനെ പ്രശംസിക്കുവാന് മത്സരിക്കുകയാണ് ഇന്ത്യയിലെ പ്രമുഖര്. ഈ ദിവസം ഓരോ ഇന്ത്യന് ജനതയുടേയും മനസില് എന്നെന്നും നിലനില്ക്കുമെന്ന് പ്രധാനമന്ത്രി നരേന്ദ്ര മോദി ട്വീറ്റ് ചെയ്തു. ഈയൊരു വിജയത്തോടെ ഇന്ത്യന് യുവാക്കളുടെ സ്വപ്നങ്ങള് നിങ്ങള് സ്വന്തമാക്കിയെന്ന് പ്രധാനമന്ത്രി പറഞ്ഞു. ദിവസേനയുള്ള തന്റെ യോഗാഭ്യാസം ഒഴിവാക്കിയ ശേഷമാണ് ഇന്ന് മോദി ഇന്ത്യയുടെ മത്സരം കാണുന്നതിന് സമയം കണ്ടെത്തിയത്. . കായികമന്ത്രി അനുരാഗ് താക്കൂറിനും തന്റെ സന്തോഷം മറച്ചുവയ്ക്കുവാന് സാധിച്ചില്ല. ഈ ദിവസം നമുക്ക് അടങ്ങിയിരക്കുവാന് സാധിക്കില്ല. നമ്മുടെ ടീം ഒളിമ്ബിക്സില് അവരുടെ ആധിപത്യം ഒന്നുകൂടി ഉറപ്പിച്ചെന്ന് മന്ത്രി പറഞ്ഞു. കോണ്ഗ്രസ് നേതാവ് രാഹുല് ഗാന്ധിയും തന്റെ സന്തോഷം ട്വിറ്ററിലൂടെ വ്യക്തമാക്കി. ഇന്ത്യ മുഴുവനും ഹോക്കി ടീമിന്റെ നേട്ടത്തില് അഭിമാനിക്കുന്നെന്ന് രാഹുല് ഗാന്ധി പറഞ്ഞു. സന്തോഷം കൊണ്ട് ആ വെങ്കലം തനിക്ക് സ്വര്ണത്തെപോലെ തോന്നുന്നുവെന്ന് ആനന്ദ് മഹീന്ദ്ര പറഞ്ഞു.